JohanHeinsen/ENO huggingface dataset:
Viborger Samler, 1835-04-28
Den 22de De om Aftenen afholdt det asiatiske Compagnie den berammede extraordinaire Generalforsamling. Ved denne Forsamling, der, som tidligere bekjendt, fandt Sted efter derom gjort Forlangende af et Antal (57) Actionairer, blev det efter flere foregaaende Discussioner, med en Stemmefleerhed af 96 imod 28, vedtaget: at den af disse Actionairer forlangte Udnævnelse af en Committee til Undersøgelse af Compagniets Tilstand m.v. skulde finde Sted. Fremdeles vedtoges forskjellige Punkter med Hensyn til denne Committees Virksomhed og Antallet af dens Medlemmer (der bestemtes til 5). Disse bleve imidlertid ei endnu ved denne Forsamling valgte, deels fordi Tiden allerede ved de øvrige Discussioner var medgaaet, og deels fordi Jnteressenterne bleve enige med Directionen om, at der fra den bestandige Commissions Side skulde gjøres Forslag af et vist Antal Jnteressenter, der qvalificerede sig til Udvælgelse, ligesom der ogsaa fra Actionairernes Side kunde foreslaaes Medlemmer til Committeen, af hvilke samtlige Candidater Jnteressenterne saaledes ved den næste ordinaire Generalforsamling i Mai Maaned ville erholde Adgang til at vælge Committeens Medlemmer. Forhandlingerne bleve derpaa udsatte til d. 18de Mai, som den for den ordinaire Generalforsamling bestemte Dag. (Kp.)J det idag udkomne fierde Hefte af Maanedsskrift for Litteratur anmeldes Biskop Mynsters Betragtninger af de christelige Troeslærdomme. Anmeldelsen endeer paa følgende Maade: "Bogen har allerede havt stor Afsætning. Mange have kjøbt den, gid disse ogsaa alle ville læse den, og gid endnu flere maatte kjøbe og læse den Forlæggeren har, foruden Værkets smukke Udstyrelse med Hensyn til Papir og Tryk, den Fortjeneste af Almeenheden, at have fastsat Prisen usædvanligt billig i Forhold til Værkets Størrelse og Værd, og derved gjort den almindelige Udbredelse og Læsning deraf, som Enhver maa ønske, saa meget desto lettere. Hvor denne Bog finder Indgang i Husene og behandles som en nogenlunde agtet Giæst (og den vil vistnok ikke komme allene, men ogsaa drage den hellige Skrift efter sig og vække nye Jnteresse for dens Læsning), der vil med Guds Hielp efterhaanden mere og meere vaagne den Alvors-Ydmygheds- Ugennyttigheds- Redeligheds- og Kjærligheds=Aand, den over det Jordiske, Forkrænkelige og Smaalige ophøiede Aand, hvis kraftige Understøttelse neppe nogensinde har været mere fornøden end i vor Tid, da Menneskene, efter den Retning, Tankerne have taget, synes at staae Fare for at tabe sig aldeles i det Jordiske og Eqvistiske, hvis ikke et ret mægtigt, religiøst og moralskt Moment kommer til, og frembringer det rette, sande Menneske=Liv i Samfundet, uden hvilket intet sandt og uegennyttigt og kraftigt Folke=Liv kan finde Sted, og hvori dog til Slutningen de sikkreste Garantier fra alle Sider ere at søges.
Viborger Samler, 1835-04-28
Marieboe, den 21de April. Den her i Bladet meddeelte Efterretning, om et paa Stege Gjæstgivergaard udøvet Tyveri, berigtiges derhen, at derkun blev frastiaalen Hr. Reddelen 148 Rbd., som laae overst i Kufferten; men saavel denne sidste, som 1200 Rbd., der laae under nogle Klædningsstykker, lod Tyven blive - formodentlig imod sin Villie. Fra Rio Janeiro skrives, at Hr. Cancellieraad Lornsen (forhenværende Landfoged paa Sylt) iaar vil vende tilbage til Holsten, og tage fremtidigt Op(H. w. g. N.) hold i Kiel.
Viborger Samler, 1835-04-28
Som et mærkeligt Beviis paa, Hvad et stærk bygget Skib er istand til at udholde, fremfor dem, der bygges paa Speculation, fortjener at anføres: at en, Handelshuset Bruun & Søn i Assens tilhørende, af Samme omtrent for en halv Snees Aar siden under eget Tilsyn bygget Skonnert, "Oline Cecilie", har ubeskadiget udholdt Orcanen paa Algiers Rhed den 12te Februar d. A., uagtet tvende andre Skibe knustes imod dens Sider og sank Randers, 25de April. Toldvæsenet her i Byen har i disse Dage, efter skeet Angivelse, ved Huusundersøgelse hos en herværende Kjøbmand confisceret, Manufacturvarer til et Beløb af 14 a 1600 Rbd. Ønskeligt vilde det vistnok være, om den med Grund forhadte Huusinqvisition og det for Moraliteten saa fordærvelige og, formedelst sit som oftest smudsige Motiv, foragtelige Angiveri, der desværre mere og mere synes at tiltage, engang kunde afskaffes (R. A.)
Viborger Samler, 1835-04-28
Ledige Embeder. Ringgive, Gadberg og Linneballe Sognekald i Ribe Stift, 156 Rd. - Ordineret Catechet og første Lærer, ved Bayernes Borgerskole i Randers. Løn: 400 Rbd. Sølv, fri Bolig og 6 Favne Brænde, foruden Høitidsoffer af Menigheden. - Sysselmandsembedet for Rangervalle Syssel under Jslands Sønder-Amt.
Viborger Samler, 1835-04-28
Copulerede i Aarhuus, den 23de April: Ordineret Catechet og første Lærer ved Borgerskolen i Veile, Hr. Peter Sølling Schousboe, og Jomfru Ju ligne Regina Reddeelin. S. D. Hr. Kjøbmand Jens Gjedding og Jomfru Hedewig Olsen.
Viborger Samler, 1835-04-28
AVERTISSEMENTS. Natten imellem den 24de og 25de April endte Forsynet min inderlig elskede Mands, Landinspecteur Gotlieb Henrik Wessen bergs, haarde Lidelser i hans Alders 57de Aar. Et Barn modtager ham i Evigheden, 5 uforsørgede begræde med mig Tabet af en retskaffen kjærlig Mand og Fader. Dette undlader jeg ikke at bekjendtgjøre for fraværende Slægtninge og Venner. Fred med hans Stev. Viborg den 27de April 1835. J. F. sal. Wessenbergs fod Hindenburg.
Viborger Samler, 1835-04-28
Formedelst Domkirkens forestaaende Reparation, der tager sin Begyndelse i dette Aars Mai Maaned, vil Gudstjenesten i bemeldte Kirke ophøre indtil Videre, med indeværende April Maaneds Udgang. Der vil derfor i dette Aars Mai, Junii og Julii Maaneder blive Gudstjeneste for begge denne Byes Menigheder alene i Søndresogns Kirke saaledes, at samme paa Søndage og Helligdage skifteviis holdes af vedkommende Menigheders Præster, saa at paa den Søndag eller Helligdag, hvor een af Domkirkens Præster besørger Gudstjenesten, blive Skriftemaal og Altergang for Domkirkens Menighed, og paa den Dag, hvor Sognepræsten for Søndresogns Menighed besørger Gudstienesten, blive Skriftemaal og Altergang for denne Menighed.
Viborger Samler, 1835-04-28
Det vil blive saavel fra Prædikestolen tillyst den foregaaende Søndag, som i Viborg Samler bekjendtgjort, hvilken Menighed hver Søn- eller Hellig Dag har Skriftemaal og Altergang. Jøvrigt er der, som sædvanligt, den første Onsdag i Maanederne Gudstjeneste samt Altergang for Domkirkens Menighed, og den første Fredag i Maanederne Gudstjeneste og Altergang for Søndresogns Menighed. Hvilket herved meddeles til behagelig Efterretning for denne Byes Menigheder overeensstemmende med Stiftets høie Biskops Skrivelse af 13de April 1835 til undertegnede Præster. Viborg 26de April 1835. Schjødte. Ursin. Johansen.
Viborger Samler, 1835-04-28
Til Efterretning bekjendtgjøres, at Remonte-Commissionen, i Maji og Junii d. A. vil indkjøbe RemonteHeste af det større og mindre Maal og til den Ende være tilstede. i Hjørring den 30te Mai, udenfor Markedstiden, paa Dronninglund d. 1ste og 2den Junii, i Thisted d. 5te dito, i Horsens d. 10de, 11te og 12te dito i Middelfart d. 15de dito, udenfor Markedstiden. Faaborg d. 17de dito i Fredericia d. 19de dito, i Assens d. 21de, 2de og 2de dito paa Thorseng d. 25de dito, i Svendborg d. 2de dito, udenfor Markedstiden. Det tilkjendegives, at formeldte Remonte=Heste for at de kunne ventes antagne, maa være af en smuk Skabning, maale: Curasseerheste 10 Quarteer 2 Tommer, Dragon- og Landseneerheste 9 Quarteer 4 a 5 Tommer Sjællandsk Anlægsmaal, være ikke under 4 og ikke over 6 Aar gamle, have et forholdsmæssigt Hoved, der er godt forenet med en velreist Hals, en høi og skarp Manke, en velsluttet Krop, flade fastliggende og kraftfulde Bove, lige Ryg og Lænd, samt et tilrundet og nogenlunde lige Kryds, velstillede og stærke Been, et let, lige og kraftfuld Fodskifte. For alle usynlige eller skjulte Feil, saasom Krybbebider, Kuller, Engbrystighed m. m. maa Sælgeren indestaae.
Viborger Samler, 1835-04-28
Hadersleben i Remonte-Commissionen den 23de April 1835. C. W. v. Düring. N. v. Nørager. F. W. v. Rosenkrantz. Anlediget, undlader ikke Undertegnede at bringe til offentlig Kundskab, at ingen af de Bidrag, hvorfor de fleste Jndvaanere i Viborg i Aaret 1817, efter Opfordring af Justitsraad Willemoes og mig, tegnede sig til Opførelsen af et Minde for Hans Tausen, til os ere indbetalte, og at Aarsagen, hvorfor disse Biedrag ikke bleve indkrævede, var den, at Fordringerne for Udleveringen af hiin Liigsteen, hvorfra Hans Tausen paa Nørre-Sogns Kirkegaard først tolkede den lutherske Lære, overstege hele den subscriberede Sum, circa 300 Rbd., saa at Jntet blev tilovers, enten til at fuldstændiggjøre Monumentet, eller til den da ligeledes foreslaaede Plantning. Den velvillige Understøttelse, Sagen den Gang fandt, er man overbeviist om nu vil ydes de værdige Mænd, som senere med mere Held have sat sig i Spidsen for ommeldte Foretagende. Viborg den 25de April 1835. F. v. Bülow.
Viborger Samler, 1835-04-28
Med Urtekram= og andre Vare, som S. N. sælges til de billigste Priser, har jeg etableret en Handel i Hr. Kjøbmand KlemsBoutik, hvorfra tillige fortsættes Udsalget af Rug- og Bygmeel, Byg, Havre- og Perlegryn, samt Hvedemeel. – Reel Behandling kan Enhver være forsikkret om at blive ydet. Viborg, den 10de April 1835. S. Møller.
Viborger Samler, 1835-04-28
At jeg i Dag har aabnet min BouS. H. A. tiane i denne Byes Bestergade eller den saakaldte Brændeviinsgade) i den af Hr. Kjøbmand Stuhr forhen beboede Gaard tillader jeg mig at bekjendtgjøre, i det jeg herved aflægger min skyldigste Tak til De af Byens ærede Jndvaanere, som godhedsfuld hidtil have forundt mig deres Søgning, i min hidtil havende Boepæl, hvornæst jeg fremdeles anbefaler mig, i det jeg forsikkrer at vedligeholde den samme Billighed og Reellitet, som forhen. Viborg, den 23de April 1835. S. H. Funder.
Viborger Samler, 1835-04-28
Et gods 5 1/2 Octavs Fortepiano er at faae tilkjøbs for billig Priis. Hvor, anviser Bogtrykkeriet.
Viborger Samler, 1835-04-28
Til 1ste Mai d. A. kan et ungt Menneske, som skriver en reen og tydelig Haand, samt orthografisk rigtig, faae Plads paa en juridisk Embedsmands Contoir paa Landet. Det nærmere erfares hos Prokurator Lykke i Viborg.
Viborger Samler, 1835-04-28
Alle Slags Smedearbeide, saasom Laase og Hængsler til Meubler, Dørre og Vinduer, Haveredskaber, Avlsredskaber, Vognbeslag, m. M. er som sædvanligt at erholde hos mig, hvorhos jeg tillige har Oplag af de fleste af disse Ting, der saaledes endog kunne faaes uden foregaaende Bestilling. Viborg den 13de April 1835. N. Dollerup.
Viborger Samler, 1835-04-28
Jordegods-Salg. Foranlediget ved at flere Liebhavere have meldt sig til den, den Kongelige Kasse tilhørende HovedgaardSkaarupgaard, med Underliggende, bliver bemeldte Eiendom, ifølge den Kongelige Statsgjældsdirections Ordre opraabt til Bortsalg ved een eneste Auction som afholdes paa selve Gaarden Mandagen den 11te Mai 1835, Formiddag Kl. 11. Eiendommen bestaaer af: 1) Hovedgaarden Skaarupgaard, beliggende i Hjørring Amt, Horns Herred og Tolne Sogn, staaende for contribuabelt men tiendefrit Hartkorn Ager og Eng 20 Tdr. 6 Skpr. 1 Fdkr. og tiendepligtigt 5 Tdr. 3 Fdkr. 1 1/4 Alb. samt Skovskyld 3 Fdkr. 1 Alb. Foruden dette er af det contribuable Hartkorn bortfæstet 1 Td. 3 Skp. 2 1/2 Alb. Den Gaarden underliggende Dahls Skov. Tolne Kirke med samme Sogns Kirke og Qvægtiende matrikulleret for 10 Tdr. Hartkorn. Det Gaarden tilhørende Teglværk. Det Gaarden underliggende Bøndergods, hvori det saakaldte Bangsboe Strøegods er indbefattet, af Hartkorn Jordskyld 44 Tdr. 2 Skp. 1 Fdkr. 1 3 3/5 Alb. og 1 Fdkr. 1 1 Alb. Skovskyld. Til Oplysning for Lysthavende bemærkes: at Skaarupgaard har et Areal Tilliggende af circa 280 Tdr. Agerland, 80 Tdr. England og 470 Tdr. Hedeland. – Af Jorderne ere omtrent 50 Tdr. Land i de senere Aar merglede, der har givet et godt Udbytte og Bygningerne der alle ere gode afgive en beqvem Boepæl. Den Gaarden tilhørende Tiende er, med Undtagelse af 3 Tdr. 6 Skpr. 3 Fdkr. 1 Alb. Hartkorn som hæves in natura, bortaccorderet for bestandig mod aarlig Vederlag i Korn, der andrager circa 23 Tdr. 7 Skpr. Rug, 21 Tdr. 4 3/4 Skpr. Byg og 26 Tdr. 1 1/2 Skp. Havre. Den ved Gaarden værende Besætning, bestaaende af 12 Heste, 15 Køer, 32 Stude, 1 Tyr og 4 Stkr. Ungqvæg samt 100 Faar følger i Kjøbet tilligemed Jnventariet af Vogne og Avlsredskaber m.m. Jordebogs Jndtægterne af Godset andrager 54 Rbd. 16 s. Sølv, 12 Rbd. Sedler, 14 Tdr. 4 Skp. Rug og 2 Tdr. Byg, Til Gaarden forrettes intet Hoverie, men derimod haves 678 Arbeidsdage af Huusmænd paa Godset. Fremdeles bemærkes, at den fornødne Jldebrændsel af Tørv haves saavel til Gaarden som Teglværket, ligesom og Overflødighed af Mergel haves paa Gaardens Marker. Af Kjøbesummen kan de 2/3 Dele blive indestaaende i Eiendommen mod første Prioritet. Det bemærkes: at Eiendommene opraabes først samlede og derefter Gaarden med Tilliggende for sig, og Bangsboe Strøegods for sig. Auctionsconditionerne, hvorefter denne Eiendom agtes. bortsolgte, ligge til Eftersyn i jydske og lollandske Landvæsenskontoir i Kjøbenhavn, hos Justitsraad, Godsinspecteur Bindesbøll paa Edelsborg pr. Skanderborg, og hos Forvalteren paa Baggesvogn som tillige foreviser, Eiendommen og Jordebogen.
Viborger Samler, 1835-05-01
1835. No. 35. en 63de Aargang. alene privilegerede Kongelig allernaadigst Tamler. Viborger. Danmark og Hertugdømmene. Forsendes med Brevposten i 1ste Mai Fredagen den RE RE Redigeret af E. Nerenst, trykt og forlagt af N. P. Dons.
Viborger Samler, 1835-05-01
Portugal. The Morning Herold indeholder en Correspondence-Artikel fra Lissabon af 3die April. Den foregaaende Dag havde Uroligheder fundet Sted. Folket var ved opslaaede Placater ophidset mod den allerede i Forveien meget upopulaire Hertug, af Palmella. J Placaterne gav man ham Skyld for, at have foranlediget Hertugen af Leuchtenbergs Død, for derved, 1, at undgaae Ansvaret for en af ham anvendt Sum af 2 Millioner, 2, for at formæle sin Søn med Dronningen, og 3, for efter en Overeenskomst med Hertugen af Wellington at omstyrte Constitutionen. Tætte Folkehobe stimlede sammen uden for Hertugens Pallads og kun Hertugen af Terceiras, Grev Villarcals og Visconde de SarresKjækhed reddede hans Liv. Den Førstnævnte stillede sig imod de indtrængende Tumultuanter, blottede sit Bryst og raabte til dem: "Her er jeg, dræber mig! Jeg har fortjent det, fordi jeg har befriet et saadant Folk, som J ere." Hoben trak sig endeligen tilbage; senere kom nogle Afdelinger Linietropper til og gjenoprettede Roligheden. Ogsaa paa andre Steder i Staden bleve høiere Embedsmænd, hvilke man ansaae for Palmellas Venner, anholdte og insulterede. J Øvrigt var den hele Bevægelse kun rettet mod Premierministeren og ikke mod Dronningen. – Den 3die delibererede Kamrene i et hemmeligt Møde om Thronfølgen i det Tilfælde, at Dronningen døde uden Arvinger, og om en ny Formæling; Hertugen, af Leuchtenberg skal paa sin Dødsseng have bedet hende at formæle sig med hans yngre Broder, Prinds Maximilian. Resultatet af Debatterne var endnu ikke bekjendt om Aftenen. Staden og Omegnen vare rolige.
Viborger Samler, 1835-05-01
Blandet. Americanske Aviser omtale meget en ny mærkværdig Opfindelse, som, hvis den virkelig kan udføres, vil gjøre en ny Epoke, nemlig en: Luft-Dampbaad. Hidtil troede man, at Galskab var et Præservativmod Cholera, men nu har man gjort den sørgelige Opdagelse, at det ligesaa lidt hielper at være gal, som at besidde en Rang. J Marseille ere nyligen 15. af Daarekistens respective Medlemmer blevne angrebne af denne insernale Sot.
Viborger Samler, 1835-05-01
J St. Petersborg haves den Modsætning af næsten alle andre Landes Hovedstæder, at der sammesteds haves næsten kun halvt saa mange Fruentimmer som Mandfolk. J Fjor havde nemlig bemeldte Stad 441,378 Jndvaanere, af hvilke 288,766 af Mand, og 152,612 af Qvinde-Kjønnet.
Viborger Samler, 1835-05-01
En ung Englænder, John Barrow, har i forrige Sommer, med en lille Lystjagt, gjort en Reise til Jsland. J Selskab med nogle Danske (blandt hvilke Grosserer Knutzon fra Kjøbenhavn) og Jslændere havde han begivet sig til Geiseren, hvor det vor lykkedes Selskabet ved Gravning og Nedkastelse i Aabningerne af store Masser Torv og Jord at sætte de slumrende hede Kilder i Virksomhed, ved hvilken Leilighed han fortæller, at Prinds Frederik af Danmark, som havde været der kort iforveien, næsten havde qvalt en af Kilderne ved at fylde Mundingen med Stene.
Viborger Samler, 1835-05-01
Jndenlandske Efterretninger. Kjøbenhavns Børs-Cours, den 28de April. Hamborg 2 M. – a vista 207 1/2. Species 207. Specier solgtes til 12 Mk. 6 1/4 s. Obligationer (uden Renter) 92 1/2 a 93. Nationalbank-Obligationer (af Laanet den 4de Febr. 1820) 102 a 102 1/2 Rbd. r. S. eller 105 1/2 a 106 Rbd. Sedler, pr. 100 Rbd. r. S. Disconto 4 pCent.
Viborger Samler, 1835-05-01
Kjøbenhavn, den 25de April. Fra Eckernførde skrives i det der udkommende Wochenblatte under 8de ds. Følgende: "J de sidste 14 Dage have offentligen paa Raadhuset i et ordentligt, varmt Værelse, Stadens Regnskaber for Aaret 1834 ligget til Eftersyn for Contribuenterne. Det maa ikke være mindre glædeligt for Øvrigheden end for enhver Privat, der ikke er ganske død for det offentlige Liv, at denne Offentliggjørelse ikke er skeet forgiæves. Thi, som vi have seet og endnu mere hørt, har i de 14 Dage Besøget ved Regnskaberne været ret talrigt. Den egentlige Stadskasses Total Jndtægt beløb sig i f. A. til 8,968 Rbd.; Udgifterne til 8,145 Rbd. S. Medens man saaledes Aar for Aar - tilføier Kjøbenhavnsposten" seer en større Offentlighed i Commune-Anliggenderne udbrede sig og bære gavnlige Frugter i Rigets Kjøbstæder, vedbliver Kjøbenhavns Magistrat ogsaa i denne Henseende endnu stedse at hylde den gamle, imod Lovgivningens Aand og Lovgiverens i flere lignende Tilfælde udtalte bestemte Villie, stridende Slendrian. At Ønsket om et offentligt Communal-Regnskab ogsaa her er almindeligt, godtgjør ei alene hvad derom offentligen er kommet for Orde: det er vitterligt, at det deeles af alle Borgerklasser og det er os ikke ubekjendt, at man i enkelte af disse har paatænkt at udtale det i Forening saaledes at ingen Tvivl derom kan blive tilbage. Maatte det skee og have den tilsigtede Virkning!
Viborger Samler, 1835-05-01
Den 22de April lod det hertil komne Selskab af russiske Hornblæsere sig første Gang offentligen høre i en Concert, som opførtes i Hotel d'Angleterre. Det bestaaer af 20 Stkr. russiske, Livegne, som anføres af en Hr. Koslowf, der for Tiden besidder dem. Jnstrumenterne ere af en egen, tildeels her aldeles ukjendt Art, og nogle af dem rene Giganter. Efter Affichen skal hvert af dem ikkun indeholde een Tone; men denne Paastand torde dog vist være altfor beskeden. Hvad Jnstrumenterne præstere, tager sig særdeles smukt ud; især ere de orgelmæssige dybe Toner af ypperlig Virkning.
Viborger Samler, 1835-05-01
Vi omtvivle forøvrigt ikke at jo vor Landsmand, Flensborgeren Hr. Dramm, vilde være istand tilat construere et Hornblæserselskab, der kunde udføre ligesaa mangfoldige og vanskelige" Tonestykker som dette og med ligesaa stor Præcision. Det aldeles nationale" Costume, vilde han vist gjengive ligesaa smagfuldt, og hvad angaaer det russiske National Jnstrument af Siv, som kaldes: "Duduschkal, da vilde dets Mekanisme sikkert ikke volde ham større Vanskelighed end Hornenes. Det Eneste, han imidlertid ikke vilde kunne producere, er Sangene, hvis Giengivelse i deres hele eiendommelige nationale Raahed derimod langt snarere kunde opnaaes af vore Matroser, hvis Opheisnings-Sange ved Løsning fra Lasten meget nærme sig samme Mønster og ialtfald kun behøvede at ledsages med Tambourin, for at blive ligesaa effectfulde. Det bifald, Selskabet har høstet i Frankrig, England og Tydskland, fandt det ogsaa her, idet at Salen (uagtet den intet mindre end beskedne Entreepriis af 1 Rbd.) var næsten fuld og hvert Nr. optoges med Applaus. (Kbhp.)¬
Viborger Samler, 1835-05-01
J Aarhuus Avis læses under "Jndsendt."J et dansk Blad har det været paapeget som et Curiosum, at det vel kunde indtræffe heri Landet, at Fader og Søn kunde være Lieutenanter paa eengang. Saa kuriøs er Tingen imidlertid ikke. At Sønnen ikke blot staaer paa samme Embeds- eller Værdighedstrin som Faderen, men endogsaa springer ham forbi, har man jevnligt Leilighed til at bemærke. At En har været Lieutenant for 25 Aar siden, og er Lieutenant endnu den Dag idag, er ikke saa besynderligt, som at f. Ex. en udmærket lærd og fortjenstfuld Geistlig har været Capellan ved een og samme Kirke i samfulde 50 Aar. Her kunde gjerne baade Fader og Søn og Sønneson være Capellaner paa eengang. Vi kjende en udmærket Geistlig, som tog Attestats for to og fyrretyve Aar siden, og endnu ikke er Andet end Capellan, medens hans Søn, som tog Embedsexamen for 13 Aar siden, allerede en Tidlang har været Provst. Sligt hører til de Ting, hvorover Jngen skal forundre sig. En Fuldblodshingst, som nogle Actionairer havde tilforhandlet sig fra Hertugen af Augustenborgs Stutterie, passerede nylig gjennem den lille Landstad 2, hvor dens Ankomst gjorde saadan Furore, at adskillige Honoratiores indfandt sig i Gjæstgivergaarden, hvor Fuldblodet var taget ind, ligesom for at gjøre Samme deres Opvartning og yde det deres Beundring. Men de bleve meget lange i Ansigtet, da man lod dem. vide: "Dyret sov just til Middag, og tog desaarsag ikke mod Besøg." – Efter slig en berømmelig Anherre for man nok love sig en Afkom som vi Danske kunne være tjente med. Smiths Bog om Dyrene har hidtil, selv af fremmede Literatorer, været anseet for et olleToeuvre; men een af vore Pligter mod Dyrene har Forf. ikke havt nogen Ahnelse om, den nemlig: at vi ikke maa forstyrre Hestene i deres Middagssøvn.
Viborger Samler, 1835-05-01
Viborg. Første Søndag efter Paaske confirmeredes af Hr. Pastor Johansen i Domkirken 20 Drenge og 24 Piger; i Søndresogns Kirke af Hr. Pastor Ursin 15 Drenge og 19 Piger.
Viborger Samler, 1835-05-01
Ved Tallotteriets 1415de Trækning i Kjøbenhavn, den 28de April, udkom følgende Nummere: Paa 2den Søndag efter Paaske prædiker Hr. Pastor Ursin i Søndresogns Kirke og der bliver Skriftemaal og Attergang for Søndresogns Menighed.
Viborger Samler, 1835-05-01
AVERTISSEMENTS. Til 1ste Mai d. A. kan et ungt Menneske, som skriver en reen og tydelig Haand, samt orthografisk rigtig, faae Plads paa en juridisk Embedsmands Contoir paa Landet. Det nærmere erfares hos Prokurator Lykke i Viborg.
Viborger Samler, 1835-05-01
Et godt 5 1/2 Octavs Fortepiano er at faae tilkjøbs for billig Priis. Hvor, anviser Bogtrykkeriet.
Viborger Samler, 1835-05-01
2 God Sædehavre kan faaes hos D. A.D. Philipsen.
Viborger Samler, 1835-05-01
Efter Foranstaltning af Skifteretten i afgangne Postmester J. D. Bechmans og efterlevende Enkes fælleds Boe, bliver den Boet tilhørende Gaard No. 5 paa Skive Kjøbstæds Vestergade, samt 2de tilliggende Hauger, opbudne til Bortsalg ved 3de offentlige Auctioner, som afholdes Fredagene den 29de Mai, 12te og 26de Junii førstkommende, hver Dags Formiddag Kl. 11. De 2de første Auctioner afholdes paa Raadstuen i Skive, men den 3die i Gaarden, der skal sælges. Hvilket herved i Overeensstemmelse med Placaten af 22de April 1817 til Efterretning for samtlige Vedkommende bekjendtgjøres. Bye- og Herreds-Contoiret i Skive, den 27de April Rosenstand.